ಬಿಜೆಪಿಯ ಗುಂಪು ಕಚೇರಿಯನ್ನ ಧ್ವಂಸಗೊಳಿಸಿದೆ ಆಪ್ ಮುಖಂಡ ಆರೋಪ ನವದೆಹಲಿ: ದೆಹಲಿ ಜಲ ಮಂಡಳಿಯ ಅಧ್ಯಕ್ಷ ರಾಘವ್ ಚಾಧಾ ಕಚೇರಿ ಮೇಲೆ ದುಷ್ಕರ್ಮಿಗಳು ದಾಳಿ ನಡೆಸಿದ್ದು, ಬಿಜೆಪಿ ಪಕ್ಷದ ಗೂಂಡಾಗಳೇ ಈ ದಾಳಿಯನ್ನು ಮಾಡಿದ್ದಾರೆ ಎಂದು ಆಮ್ ಆದ್ಮಿ ಪಾರ್ಟಿ ಆರೋಪಿಸಿದೆ. ದೆಹಲಿ ಬಿಜೆಪಿ ಘಟಕದ ಅಧ್ಯಕ್ಷ ಅದೇಶ್ ಗುಪ್ತಾ ನೇತೃತ್ವದಲ್ಲಿ ಬೆಳಗ್ಗೆಯಿಂದ ಜಲ ಮಂಡಳಿ ಎದುರು ಪ್ರತಿಭಟನೆ ನಡೆಸಲಾಗುತ್ತಿತ್ತು. 12.30ರ ಸಮಯದಲ್ಲಿ ಬಿಜೆಪಿ ಕಾರ್ಯಕರ್ತರು ಕಚೇರಿಯ ಬಾಗಿಲು ಮುರಿದು, ದಾಳಿ ನಡೆಸಿದ್ದಾರೆ. ಜಲ ಮಂಡಳಿ ಕಚೇರಿ ಮಾತ್ರವಲ್ಲದೇ ರಾಘವ್ ಚಾಧಾ ಅವರ ಕಚೇರಿಯನ್ನ ಧ್ವಂಸ ಮಾಡಿದ್ದಾರೆ ಎಂದು ಆಪ್ ಆರೋಪಿಸಿದೆ. ದಾಳಿಯಲ್ಲಿ ಹಾನಿಗೊಳಗಾಗಿರುವ ಕಚೇರಿಯ ವಿಡಿಯೋವನ್ನು ರಾಘವ್ ಚಾಧಾ ಟ್ವೀಟ್ ಮಾಡಿದ್ದಾರೆ. ವಿಡಿಯೋದಲ್ಲಿ ಕಚೇರಿಯ ಬಾಗಿಲು, ಹೂ ಕುಂಡ, ಒಡೆದು ಹೋಗಿರುವ ಗಾಜಿನ ಚುರುಗಳನ್ನು ಕಾಣಬಹುದಾಗಿದೆ.